পাইথন পিকল
পাইথন পিকল পাইথন প্রোগ্রামিং ভাষার একটি জনপ্রিয় মডিউল। মডিউলটি ব্যবহার করে অবজেক্ট সিরিয়ালাইজেশন ও ডিসিরিয়ালাইজেশন করা হয়। পাইথন প্রোগ্রামিং ভাষায় অবজেক্ট সিরিয়ালাইজেশনকে পিকলিং ও ডিসিরিয়ালাইজেশনকে আনপিকলিং বলা হয়। পিকলিংকে বা সিরিয়ালাইজেশনকে মার্শালিং বা ফ্ল্যাটেনিংও বলা হয়ে থাকে। পিকল মডিউল ব্যবহার করে সাধারণত কোন অবজেক্ট যেমন ডিকশনারি, লিস্ট, টুপল, সেট বা ব্যবহারকারী কর্তৃক বর্ণিত কোন অবজেক্টকে কোন ফাইলে সংরক্ষণ করে রাখা যায় ও পরবর্তীকালে প্রয়োজন অনুসারে পুনরায় তা উদ্ধার ও ব্যবহার করা যায়।